Skole og utdanning i Argentina
Store norske leksikon,Samfunn,Utdanning og forskning,Utdanning i verden,Utdanning i Sør-Amerika
Det er 7-årig grunnskole og 5-årig videregående skole i Argentina, hvorav 9 års skolegang er obligatorisk.
Den videregående skolen er delt i ulike studieretninger. Nesten 80 prosent av ungdommen går i videregående skole og 48 prosent tar høyere utdanning. Høyere utdanning tilbys i offentlige og private universiteter og høyskoler. I 2000 hadde Argentina cirka 1,7 millioner studenter.Det argentinske skolesystemet har på mange måter lykkes med å bygge opp en nasjonal identitet. Fortsatt er det imidlertid strid mellom de radikale, som ønsker en liberal utdanning, og peronistene, som ønsker en katolsk basert skole.Kvaliteten på utdanningen varierer sterkt. Cirka 20 prosent av skolene er private, oftest katolske, og disse er med få unntak de beste skolene i landet. De offentlige skolene har oftest dårligere utdannede lærere og dårlig utstyr. Analfabetisme blir beregnet å ligge på cirka 3 prosent (2000). Universiteter Universitetet i Buenos Aires (UBA) ble opprettet i 1821 og omfatter tretten fakulteter, seks sykehus og ti museer. Les mer i Store norske leksikon utdanning Argentina Eksterne lenker Universitetet i Buenos Aires UNESCO-rapport om utdanningssystemet i Argentina av 2008 Les flere utdanningsplaner på UNESCOs nettsider for utdanning, Planipolis